അസംമിസോറാം അതിര്ത്തിയില് സംഘര്ഷം: ആറ് അസം പൊലിസുകാര് കൊല്ലപ്പെട്ടു ഗുവാഹത്തി: അസംമിസോറാം അതിര്ത്തിയില് സംഘര്ഷം. സംഭവത്തില് ആറ് പൊലിസുകാര് കൊല്ലപ്പെട്ടതായി അസം മുഖ്യമന്ത്രി ഹിമന്ത ബിശ്വ ശര്മ്മ അറിയിച്ചു. മിസോറം ഭാഗത്തുനിന്ന് അസം ഉദ്യോഗസ്ഥര്ക്കുനേരെ കല്ലേറും ആക്രമണവുമുണ്ടാകുകയായിരുന്നെന്നും ഉദ്യോഗസ്ഥര് പറഞ്ഞു. അസം പൊലിസിലെ ആറ് ഉദ്യോഗസ്ഥര് കൊല്ലപ്പെട്ടതില് അഗാധമായ വേദനയുണ്ട്. അസം മിസോറം കോണ്സ്റ്റിറ്റിയൂഷണല് അതിര്ത്തി സംരക്ഷിക്കുന്നതിനിടയിലാണ് അവര്ക്ക് ജീവന് ത്യജിക്കേണ്ടി വന്നത്. അവരുടെ മരണത്തില് ദുഃഖിതരായ കുടുംബങ്ങളോട് എന്റെ അനുശോചനം അറിയിക്കുന്നുഹിമന്ത ബിശ്വ ശര്മ ട്വീറ്റ് ചെയ്തു. അസം ഭൂമി കൈയേറുന്നത് തടഞ്ഞ ഉദ്യോഗസ്ഥര്ക്കുനേരെ കല്ലേറുണ്ടാകുകയായിരുന്നെന്ന് അസം പൊലിസ് വ്യക്തമാക്കി. സംഭവത്തെക്കുറിച്ച് മിസോറം മുഖ്യമന്ത്രി സൊറംതാംഗയും ട്വീറ്റ് ചെയ്തു. പൊലീസും നാട്ടുകാരും തമ്മില് സംഘര്ഷമുണ്ടാകുന്ന വീഡിയോയാണ് അദ്ദേഹം പങ്കുവെച്ചത്. സംഭവത്തെ തുടര്ന്ന് കേന്ദ്ര ആഭ്യന്തരമന്ത്രി ഇരു മുഖ്യമന്ത്രിമാരുമായും ഫോണില് ബന്ധപ്പെട്ടു. അതിര്ത്തി പ്രശ്നം എത്രയും വേഗത്തില് പരിഹരിക്കണമെന്ന് അദ്ദേഹം ഇരുവരോടും ആവശ്യപ്പെട്ടു. ഇരുവരും അമിത് ഷായുടെ നിര്ദേശം അംഗീകരിച്ചു.